**Beiðni um að tekið verði tillit til aðstæðna vegna umsóknar í leikskóla með opnunartíma til kl. 17:00**

|  |  |
| --- | --- |
| Nafn foreldris/lögheimilisforeldris: | Kennitala foreldris/lögheimilisforeldris**:** |
| Heimilisfang: | Póstnúmer:  |
| Nafn barns : | Kennitala barns: |
| Ástæða beiðni um að tekið verði tillit til aðstæðna: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Staður og dagsetning

­­­­­­­­­­­­­­­­­­­­­­­­­­­­­­­­­­­­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undirskrift foreldris sem barn er með lögheimili hjá/forsjáraðila\*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undirskrift foreldris sem barn er með lögheimili hjá/forsjáraðila\*

\* Með undirritun umsóknar þessarar samþykki ég hér með að umsókn þessi fari til meðferðar þess leikskóla, sem óskað er eftir auk allra gagna sem fylgja umsókn um að tekið verði tillit til aðstæðna vegna umsóknar í leikskóla með opnunartíma til kl. 17:00, sjá nánar í meðfylgjandi fræðslu um vinnslu persónuupplýsinga. Foreldri er hér notað yfir þá sem fara með forsjá barns í skilningi barnalaga nr. 76/2003.

Samkvæmt reglum Reykjavíkurborgar um leikskólaþjónustu gildir eftirfarandi:

Almennur opnunartími leikskóla er frá kl. 07:30 til 16:30. Opnunartími skilgreindra leikskóla, einn til tveir í hverju hverfi er frá kl. 7:30 til 17:00. Dvalartími barna í báðum tilvikum getur verið mismunandi eftir dögum, frá fjórum til að hámarki níu klukkustundum daglega en þó að hámarki 42,5 klukku-stundir innan vikunnar frá mánudegi til föstudags.

Foreldrar sem telja að þeir falli undir skilgreindan hóp sem talið er að erfiðast eigi með að bregðast við lokun leikskóla kl. 16:30 geta sótt um að tekið verði tillit til aðstæðna þeirra vegna umsóknar í leikskóla með opnunartíma til kl.17:00. Þessi skilgreindi hópur er sá hópur foreldra sem hefur minnstan sveigjanleika í vinnu, sá hópur þar sem eru miklar fjarlægðir milli leikskóla og vinnustaðar auk þeirra sem hafa tekjur undir meðaltekjum samkvæmt útreikningum Hagstofu. Ef umsókn er samþykkt er heimilt að taka tillit til aðstæðnanna að því gefnu að þeim börnum sem eru framar á biðlista bjóðist rými í öðrum þeim leikskóla sem foreldrar setja til vara. Þetta fyrirkomulag gildir frá 1. janúar 2022 til 31. desember 2024. Ákvörðun um hvort fallist er á tillit er tekin af hlutaðeigandi leikskóla með opnunartíma til kl. 17:00.

**Fræðsla um persónuvernd vegna beiðni um að tekið verði tillit til aðstæðna vegna umsóknar í leikskóla með opnunartíma til kl. 17:000**

Til þess að geta unnið úr umsókn þinni um að tekið verði tilliti til aðstæðna vegna umsóknar í leikskóla með opnunartíma til kl. 17:00 er nauðsynlegt að vinna með nánar tilgreindar persónuupplýsingar þínar og barnsins. Unnið er með upplýsingar sem þú veitir í umsóknarferlinu auk þess sem unnið er með upplýsingar sem aflað er í umsóknarferlinu. Í samræmi við lagaskyldu varðveitir Reykjavíkurborg þessar upplýsingar ótímabundið.

Reykjavíkurborg, nánar tiltekið skóla- og frístundasvið Reykjavíkurborgar, Borgartúni 12 – 14, Reykjavík, og leikskóli sá sem sótt er um í bera ábyrgð á vinnslu þeirra persónuupplýsinga sem fram koma vegna umsóknar um að tekið verði tillit til aðstæðna.

**Hver er tilgangur vinnslu og grundvöllur hennar?**

Reykjavíkurborgar er nauðsynlegt að vinna með persónuupplýsingar þínar og barnsins til að leggja mat á umsókn um að tekið verði tillit til aðstæðna vegna umsóknar í leikskóla með opnunartíma til kl. 17:00. Vinnslan byggir á samþykki foreldra/forsjáraðila barnsins, sbr. 1. tölulið 1. mgr. 9. gr. og 1. tölulið 1. mgr. 11. gr. laga um persónuvernd og vinnslu persónuupplýsinga.

Á grundvelli 26. gr. laga um leikskóla nr. 90/2008 hefur Reykjavíkurborg sett reglur um umsókn og innritun í leikskóla Reykjavíkurborgar sem bera heitið [reglur um leikskólaþjónustu](https://reykjavik.is/sites/default/files/2022-02/reglur_1._januar_2022.pdf). Þar er meðal annars kveðið á um að foreldrar geti sótt um að tekið verði tillit til aðstæðna ef sérstakar aðstæður mæla með því, sjá 2. mgr. í gr. 1.b reglnanna.

Veitir þú ekki umbeðnar upplýsingar getur það leitt til þess að ekki verði hægt að afgreiða umsókn þína.

Þú getur hvenær sem er afturkallað samþykki sem þegar hefur verið veitt. Afturköllun samþykkis hefur ekki áhrif á lögmæti þeirrar vinnslu sem fram hefur farið fram að þeim tíma. Hægt er að afturkalla samþykki með því að hafa senda skóla- og frístundasviði skriflega afturköllun á netfangið sfs@reykjavik.is.

Engin sjálfvirk ákvörðunartaka fer fram á grundvelli veittra upplýsinga.

**Hvaða upplýsingar er unnið með?**

Unnið er með eftirfarandi upplýsingar um umsækjendur:

*Almennar persónuupplýsingar um foreldra og barn:* Nafn, lögheimili/aðsetur, kennitala, símanúmer, netfang, tengsl forsjáraðila við barn, nafn núverandi leikskóla og aðrar upplýsingar sem umsækjandi vill koma á framfæri í umsóknarferli.

*Viðkvæmar persónuupplýsingar um barnið:* Unnið kann að vera með viðkvæmar persónuupplýsingar sem umsækjandi vill koma á framfæri í umsóknarferlinu.

*Flokkar persónuupplýsinga:* Foreldrar og börn þeirra, sem og hverja þá flokka skráðra einstaklinga sem ábyrgðaraðili ákveður að skrá hverju sinni.

**Hvaðan koma upplýsingarnar og hvar eru þær skráðar?**

Umsækjandi veitir framangreindar upplýsingar í umsókn um að tekið verði tillit en auk þess eru notaðar upplýsingar vegna umsóknar um leikskóla sem skráðar eru í rafræna umsóknarkerfið Völu leikskóla. Gerður hefur verið vinnslusamningur við Advania ehf vegna notkunar Völu leikskóla. Auk þess sækir Reykjavíkurborg grunnupplýsingar um umsækjanda til Þjóðskrár.

**Hversu lengi eru persónuupplýsingarnar geymdar?**

Persónuupplýsingar þínar og barnsins eru geymdar ótímabundið á grundvelli lagaskyldu er hvílir á Reykjavíkurborg. Að tilgreindum tíma liðnum er Reykjavíkurborg skylt að afhenda Borgarskjalasafni öll gögn sem unnið er með til varðveislu til samræmis við lög nr. 77/2014 um opinber skjalasöfn.

**Hvernig tryggjum við öryggi persónuupplýsinganna?**

Reykjavíkurborg gætir öryggis persónuupplýsinga með viðeigandi skipulagslegum og tæknilegum ráðstöfunum, þ. á m. aðgangsstýringum og dulkóðun. Allt það starfsfólk sem kemur að vinnslu persónuupplýsinga umsækjanda er bundið þagnarskyldu.

**Miðlun persónuupplýsinganna**

Öllum upplýsingum sem fylgja umsókn verður miðlað til þess leikskóla sem barnið fær pláss í.

Að tilgreindum tíma liðnum er Reykjavíkurborg skylt að afhenda Borgarskjalasafni öll gögn sem unnið er með í tengslum við umsóknina til varðveislu. Reykjavíkurborg mun að öðru leyti ekki miðla persónuupplýsingum þínum til annarra aðila nema borginni sé slíkt skylt á grundvelli laga, stjórnvaldsfyrirmæla eða dómsúrskurðar. Þá mun Reykjavíkurborg ekki miðla persónuupplýsingum þínum utan Evrópska efnahagssvæðisins nema á grundvelli sérstakrar heimildar þar um svo sem með gerð samnings og án þess að upplýsa þig um slíkt.

**Réttindi þín**

Þú kannt að eiga rétt til þess að fá aðgang að þeim persónuupplýsingum sem Reykjavíkurborg vinnur með í tengslum við umsókn þína. Þá kannt þú að hafa rétt til að andmæla vinnslunni, fá upplýsingarnar leiðréttar, krefjast þess að þeim verði eytt, að vinnslan verði takmörkuð og/eða að þú eða þriðji aðili fáir upplýsingar afhentar á tölvulesanlegu formi. Nánari upplýsingar um þessi réttindi þín má finna í persónuverndarstefnu Reykjavíkurborgar sem aðgengileg er á vefsíðu Reykjavíkurborgar, sjá hér: <https://reykjavik.is/personuverndarstefna-reykjavikurborgar>

**Kvörtun yfir vinnslu persónuupplýsinga**

Sérstök athygli er vakin á því að sért þú ósátt/ur við meðferð Reykjavíkurborgar á persónuupplýsingum þínum getur þú ávallt haft samband við persónuverndarfulltrúa Reykjavíkurborgar (personuverndarfulltrui@reykjavik.is) eða sent erindi til Persónuverndar. ([www.personuvernd.is](http://www.personuvernd.is)).

* Ég staðfesti að ég hef kynnt mér efni þetta og veiti samþykki mitt fyrir framangreindri vinnslu persónuupplýsinga í þeim tilgangi sem að ofan er lýst.
* Undirritað foreldri (forsjáraðili) fer eitt með forsjá barns

Nauðsynlegt er að báðir foreldrar (forsjáraðilar) skrifi undir beiðnina nema þar sem foreldri fer eitt með forsjá.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dagsetning og undirskrift foreldris

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dagsetning og undirritun foreldris

Foreldri er hér notað yfir þá sem fara með forsjá barns í skilningi barnalaga nr. 76/2003